**ΔΕΛΤΙΟ ΤΥΠΟΥ** Πάτρα 07/12/2021

**Πρόσκληση εκδήλωσης ενδιαφέροντος συμμετοχής στα τμήματα του Κέντρου Διά Βίου Μάθησης (Κ.Δ.Β.Μ.) του Δήμου Πατρέων μέσω τηλεκπαίδευσης**

Ενημερώνεται κάθε ενδιαφερόμενος/η ότι ο Δήμος Πατρέων, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης, συνεχίζουν επιτυχώς τη λειτουργία του Κ.Δ.Β.Μ. του Δήμου Πατρέων, στο οποίο θα υλοποιηθούν προγράμματα Γενικής Εκπαίδευσης Ενηλίκων, στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.)-Νέα Φάση» (ΟΠΣ 5002212).

Στο Κ.Δ.Β.Μ. του Δήμου μας, δημιουργήθηκαν τμήματα σύμφωνα με τον πίνακα που ακολουθεί:

|  |  |  |
| --- | --- | --- |
| **Α/Α** |  **ΤΜΗΜΑΤΑ - ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ** **ΣΕ ΩΡΕΣ** |
|
| 1 | Πρακτικές συμβουλές (υγιεινής) διατροφής | 25 |
| 2 | Διαχείριση διαπροσωπικών σχέσεων | 25 |
| 3 | Αποτελεσματική επικοινωνία με φορείς και υπηρεσίες | 50 |
| 4 | Αντιμετώπιση της κοινωνικής κρίσης στην καθημερινή ζωή | 25 |
| 5 | Σύνδεση σχολείου - Οικογένειας | 50 |
| 6 | Συμβουλευτική σε εξειδικευμένα Θέματα (σχολικός εκφοβισμός, διαδίκτυο,Πρόληψη εξαρτήσεων, διατροφή κλπ…  | 25 |

Τα Προγράμματα θα υλοποιούνται **μόνο μέσω τηλεκπαίδευσης** (εξ αποστάσεως παρακολούθηση λόγω περιοριστικών μέτρων για την αντιμετώπιση της πανδημίας covid-19), και **ΜΕΧΡΙ 2** επιλογές με **σειρά προτίμησης 1, 2** με την σχετική ένδειξη «**Χ**».

Τα προσφερόμενα προγράμματα, μπορούν να παρακολουθήσουν ενήλικες, ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται: 1) ο/η ενδιαφερόμενος/η να κατέχει τάμπλετ, κινητό (τύπου smartphone) ή ηλεκτρονικό υπολογιστή και 2) η συμπλήρωση σχετικής ηλεκτρονικής αίτησης στο email του Τμήματος Απασχόλησης & Διά Βίου Μάθησης: [**gramateia@1475.syzefxis.gov.gr**](https://corpmail.otenet.gr/?_task=mail) .

Η υποβολή των αιτήσεων θα ξεκινήσει στις 0**1 Δεκεμβρίου 2021** και θα ολοκληρωθεί στις **31 Δεκεμβρίου 2021** ηλεκτρονικά και θα πρέπει να συνοδεύεται με συνημμένο φωτοαντίγραφο (δύο όψεις) της Αστυνομικής Ταυτότητας ή του διαβατηρίου. **Θα τηρηθεί σειρά προτεραιότητας**. Το Τμήμα Απασχόλησης & Διά Βίου Μάθησης του Δήμου Πατρέων μελλοντικά θα ανακοινώνει νέα Προγράμματα υλοποίησης Γενικής Εκπαίδευσης Ενηλίκων.

Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».

Για πληροφορίες και δηλώσεις συμμετοχής απευθυνθείτε στο Τμήμα Απασχόλησης & Δια Βίου Μάθησης του Δήμου.

Τηλ. : 2610 623-348 επιλ. **3**